zikr us  pariwish ka, aur phir bayan apna  ban gaya raqib akhir tha jo razdan apna    mai wo kyon bahut pite bazm-e-gair mein yarab  aj hi hua manzur un ko imtihan apna    manzar ik bulandi par aur ham bana sakte  arsh se idhar hota kash k makan apna    de wo jis qadar zillat ham hansi mein talenge  bare ashna nikla unka pasban apna    dard-e-dil likhun kab tak? Jaun un ko dikhla dun  ungliyan figar apni khamakhunchakan apna    ghiste ghiste  mit jata ap ne abas badla  nang-e-sajda se mere sang-e-astan apna    ta kare na gamazi, kar liya hai dushman ko  dost ki shikayat mein ham ne ham-zaban apna    ham kahan k dana the kis hunar mein yakta the  besabab hua 'Ghalib' dushman asman apna